CELEX: 62015CN0120
Language: hu
Date: 2015-03-09 00:00:00
Title: C-120/15. sz. ügy: A Krajský súd v Košiciach (Szlovák Köztársaság) által 2015. március 9-én benyújtott előzetes döntéshozatal iránti kérelem – Kovozber s. r. o. kontra Daňový úrad Košice

29.6.2015   
            
            
               HU
            
            
               Az Európai Unió Hivatalos Lapja
            
            
               C 213/14
            
         A Krajský súd v Košiciach (Szlovák Köztársaság) által 2015. március 9-én benyújtott előzetes döntéshozatal iránti kérelem – Kovozber s. r. o. kontra Daňový úrad Košice
   (C-120/15. sz. ügy)
   (2015/C 213/22)
   Az eljárás nyelve: szlovák
   
      A kérdést előterjesztő bíróság
   
   Krajský súd v Košiciach
   
      Az alapeljárás felei
   
   
      Felperes: Kovozber s. r. o.
   
      Alperes: Daňový úrad Košice
   
      Az előzetes döntéshozatalra előterjesztett kérdések
   
   
               1)
            
            
               A 2006/138/EK irányelvvel (1) módosított 2006/112/EK irányelv 183. cikkének (1) bekezdését akként kell-e értelmezni, hogy azzal ellentétes az a nemzeti szabályozás, amely a héa-különbözet visszatérítésével kapcsolatos feltételek meghatározásakor az (említett adó késedelmes kiutalásával összefüggő) késedelmi kamat elismerését a héa-különbözet visszatérítésére irányuló kérelem megalapozottságának megállapítására irányuló adóellenőrzés lezárásától számított tíznapos időszak lejártától teszi függővé?
            
         
               2)
            
            
               Az első kérdésre adott igenlő válasz esetén, az adóellenőrzés lezárásától számított tíznapos időszak lejárta után kifizetendő késedelmi kamatokra vonatkozó nemzeti rendelkezések hiányában a nemzeti bíróság – saját mérlegelési jogkörén belül jogi analógia útján – köteles-e meghatározni a kamatok megfelelő jogi rendszerét?
            
         
      (1)  HL L 384., 2006.12.29., 92. o.